

# Materiál na rokovanie

**Hospodárskej a sociálnej rady SR**

# dňa 24.8.2015

**K bodu č. 6)**

**Stanovisko k**

**návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov**

**Všeobecne k návrhu zákona:**

Návrh zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov predkladá na rokovanie Hospodárskej a sociálnej rady SR Ministerstvo práce, sociálnych vecí a rodiny Slovenskej republiky na základe Plánu legislatívnych úloh vlády Slovenskej republiky na rok 2015. Návrh zákona sa predkladá z dôvodu povinnosti transponovať do právneho poriadku Slovenskej republiky smernicu Európskeho parlamentu a Rady 2014/67/EÚ z 15. mája 2014 o presadzovaní smernice 96/71/ES o vysielaní pracovníkov v rámci poskytovania služieb, ktorou sa mení nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu.

Cieľom návrhu zákona je prehĺbiť spoluprácu medzi členskými štátmi v oblasti vysielania zamestnancov v podobe spolupráce pri poskytovaní informácií, kontrolnej činnosti a doručovania písomností a ustanoviť administratívne požiadavky, ktoré musí zamestnávateľ vysielajúci zamestnancov na územie Slovenskej republiky splniť.

Návrhom zákona sa menia a dopĺňajú zákony č. 311/2001 Z. z. Zákonník práce, č. 82/2005 Z. z. o nelegálnej práci a nelegálnom zamestnávaní a č. 125/2006 Z. z. o inšpekcii práce.

**Pripomienky k návrhu zákona:**

ZMOS k návrhu zákona pripomienky neuplatňuje.

**Záver:**

ZMOS navrhuje, aby HSR SR odporučila návrh zákona na ďalšie legislatívne konanie.

**Michal Sýkora**

**predseda**